burgasdotpro/wikipedia huggingface dataset:
Bučiačik močiarny

Bučiačik močiarny (iné názvy: bučiačik obyčajný, bučiačik malý, bučiak malý; lat. "Ixobrychus minutus") je druh z čeľade volavkovité. Obýva palearktickú, etiópsku i austrálsku oblasť. Na Slovensku hniezdi v porastoch trstiny, pálky a v hustých krovinách na brehoch vodných plôch nížin a kotlín celého južného Slovenska. Podľa Medzinárodnej únie na ochranu prírody a prírodných zdrojov bučiačik močiarny patrí medzi najmenej ohrozené druhy, trend celkovej populácie je klesajúci, európska populácia je stabilná.
Výskyt a stav na Slovensku.
Odhadovaný počet hniezdiacich párov je 200 - 400. Veľkosť populácie i územie na ktorom sa vyskytuje vykazujú "mierny pokles" od 20 - 50%. Ekosozologický status v roku 1995 "V" - zraniteľný. V roku 1998 "VU:A1c", "VU" - zraniteľný. V roku 2001 "VU" - zraniteľný. V roku 2014 "LC* D1" - menej dotknutý. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh. 
Ochrana.
Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Bučiačik močiarny je druh európskeho významu, ktorý sa vyskytuje ako kritériový druh v 5 chránených vtáčich územiach.
Helipad

Helipad je pristávacia plocha pre helikoptéru. Najčastejšie sa nachádza v blízkosti nemocníc alebo tovární, aby mohli helikoptéry pohodlne pristávať a prepravovať cestujúcich rýchlo a účinne. Nachádzajú sa väčšinou na streche budov a veľkosťou sú menšie ako heliporty.
Pevnosť Csillág

Pevnosť Csillag (, ) je pevnosť v maďarskom meste Komárom. Tvorila hlavnú pevnostnú stavbu Dunajského predmostia, ktoré je súčasťou fortifikačného systému mesta Komárno.
Drop hrivnatý

Drop hrivnatý ("Chlamydotis macqueenii") je drop z čeľade dropovitých. V minulosti, kým bol drop hrivnatý ("Ch. macqueenii") iba poddruhom , bolo používané meno "hrivnatý" aj pre dnes už samostatného dropa orientálneho. K rozdeleniu na samostatné druhy došlo v roku 2003. Žije v stepiach a polopúštiach od Európy po 100. poludník Ázie v Mongolsku . Najbližšie hniezdiská ku Slovensku sú v Kaspickej nížine. Zo Slovenska je známy len jeden zástrel 10. mája 1974 z okresu Galanta. Bol to samec vo svadobnom šate, je uložený v zbierkach Prírodovedného múzea v Bratislave.
Podľa Medzinárodnej únie na ochranu prírody a prírodných zdrojov drop hrivnatý patrí medzi zraniteľné druhy, trend celkovej populácie je klesajúci. Polovica svetovej populácie žije Kazachstane, kde výskumy v rokoch 20002009 potvrdili v niektorých oblastiach pokles stavov a v iných aj nárast. Záver desaťročného prieskumu v Kazachstane je, že populácia klesla v týchto rokoch o 2636%. Celkový odhad trendu je pokles o 3049% za obdobie troch generácií (20 rokov).
Ochrana.
Je zákonom chránený, spoločenská hodnota je 5000 € (Vyhláška MŽP č. 170/2021).
Pevnosť Igmánd

Pevnosť Igmánd (, ) je pevnosť v maďarskom meste Komárom, je súčasťou fortifikačného systému mesta Komárno.
Vrtuľníkové letisko

Vrtuľníkové letisko alebo heliport je plocha určená na pristávanie/vzlietanie helikoptér a ich pozemný pohyb.
Heliporty určené pre helikoptéry, ktoré dopravujú verejnosť majú rozmery 120 × 60 m. Ostatné bývajú menšie. Príletové dráhy helipadov sa nesmú krížiť s konvenčnou leteckou dopravou.
Heliporty bývajú označené písmenom H (biela alebo žltá farba s čiernym orámovaním), ktoré je umiestnené uprostred plochy a orientované v smere sever-juh.
Heliporty na Slovensku slúžia najmä pre Leteckú záchrannú zdravotnú službu.
Démades z Atén

Démades alebo Démadés ("Démades", iný prepis: "Démadés") (* okolo 380, Paiania – † 319 pred Kr., Pella) bol aténsky politik a rečník.
Démadova politická kariéra.
Démades bol synom chudobného rybára Demea z Paianie (obce vzdialenej asi 17 km od Atén). Spočiaku bol rybár rovnako ako jeho otec, ale mladý sebavedomý a ctižiadostivý Démades sa s takým životom neuspokojil a netrvalo dlho a presadil sa na aténskej politickej scéne. Podľa rímskeho teoretika rečníctva Quintiliana, Démades na rozdiel od slávneho aténskeho rečníka a politika Aischina nikdy neštudoval rétoriku, ale jeho prirodzený rečnícky talent a aj každodenná prax ho priviedla v rétorike do takej dokonalosti, akú len málokedy dosiahnú rečníci z najlepších škôl.
Po bitke pri Chaironeii v roku 338 pred Kr. Démades vyjednal mierovú zmluvu medzi Aténami a Macedóniou. V Aténach následne viedol promacedónsku politiku za čo bol vyhostený. Po macedónskom víťazstve v bitke pri Kannóne v roku 322 pred Kr. ho povolali späť, aby uzavrel mier s Antipatrom, čo malo za následok smrť aténskych politikov Démosthena, ktorý sa preslávil svojimi rečami hlásajúcimi odpor k macedónskemu kráľovi Filipovi II. a Hypereida, verejného žalobcu zaujatého proti Macedónii. Podľa Pausania Démades a ostatní aténski zradcovia prehovorili Antipatra, aby so svojimi odporcami v Aténach zaobchádzal nekompromisne. Chcejúc potom zastrašiť aténsky ľud, stali sa pôvodcom toho, že boli do Atén a väčšiny ostatných miest privedené macedónske posádky. Démades dal následne zo svojej úradnej moci odsúdiť Démosthena k trestu smrti, ale ten z Atén ušiel a spáchal samovraždu otravou v Poseidónovom chráme na ostrove Kalaureia. Vydanie Hypereida požadoval Antipatros, ktorý ho potom dal ihneď popraviť. Démades skončil rovnako, bol popravený Kassandrom po Antipatrovej smrti.
Grécky historik Plutarchos charakterizoval Démada ako vynikajúceho rečníka, ktorý mal v Aténach veľkú moc, pretože riadil záležitosti mesta tak, aby potešil Antipatra a Macedóncov. Často bol nútený navrhovať a uprednostňovať rad opatrení, ktoré boli v rozpore s dôstojnosťou a charakterom demokratickej politickej kultúry v Aténach. Démades na svoju obhajobu hovorieval, že jeho činy sú ospravedlniteľné, pretože si ich vyžaduje konkrétna politická situácia.
Olympijské víťazstvo.
Byzantský lexikon Suda uvádza, že Démades sa v roku 328 pred Kr. stal olympijským víťazom v jazde na koni. Jazdecké preteky (kelés) zaradili do olympijského programu na 23. hrách v roku 648 pred Kr. Súťažiaci jazdci na olympijských hrách boli väčšinou námezdní, len zriedkavo súťažili majitelia koní osobne. Olympijský veniec si ale vždy odniesol len majiteľ koňa.
Slanisko u Škrle

Slanisko u Škrle je prírodná pamiatka ev. č. 2173 neďaleko obce Bílence v okrese Chomutov. Chránené územie sa rozkladá v severozápadnom susedstve dediny Škrle. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je zachovanie významnej halofytnej lokality s druhovo bohatým výskytom slanobytných a xerotermných druhov a ochrana populácií kriticky ohrozených druhov rastlín.
ShM vz.85 PRÁM-S

ShM vz.85 PRÁM-S je automaticky nabíjaný mínomet na predĺženom podvozku BVP-1. Vývoj samohybného mínometu ShM vz.85 PRÁM-S začal v Česko-Slovensku v roku 1980 v národným podniku Konštrukta Trenčín. Prvých 12 kusov overovacej série mínometov bolo vyrobených v roku 1990 v podniku ZŤS Dubnica nad Váhom. Výroba ďalej nepokračovala kvôli dohodám o znížení počtu konvenčných zbraní v Česko-Slovensku. Pri rozdelení Česko-Slovenska sa 12 vyrobených mínometov delilo v pomere 2:1, Armáda Českej republiky tak získala 8 mínometov. Slovenskej armáde pripadli zvyšné 4 kusy.
Samohybný mínomet vz.85 PRÁM-S sa vyznačuje veľkou mobilitou v teréne a vysokou rýchlosťou paľby. Je určený predovšetkým na elimináciu protivníkovej živej sily a ľahko pancierových vozidiel a ľahkých poľných úkrytov. Osádku samohybného mínometu tvoria 4 osoby – vodič, veliteľ, strelec, ktorý na rozkazy veliteľa vedie paľbu a nabíjač, ktorý plní dopravníky muníciou.
Pancierová korba vozidla zabezpečuje posádke ochranu pred paľbou z ľahkých pechotných zbraní a črepinami z delostreleckých granátov. Pomocnú výzbroj mínometu tvorí protilietadlový guľomet NSV kalibru 12,7 mm zo zásobou 300 nábojov, alebo protitankový raketový komplet 9K113 Konkurs, osádka vozidla môže byť ďalej vybavená ručnými raketometmi RPG-75, ručnými obrannými granátmi F-1 a samopalmi vz. 58.
Chorvátska republika Herceg-Bosna

Chorvátska republika Herceg-Bosna () bola chorvátska územná správna jednotka na území Bosny a Hercegoviny. Vznikla 28. augusta 1993 z Chorvátskeho spoločenstva Herceg-Bosna ktoré bolo vytvorené dňa 18. novembra 1991 ako politická, kultúrna a hospodárska regionálna jednotka Chorvátov v Bosne a Hercegovine. Chorvátske politické vedenie ju odôvodnilo ako reakciu na srbskú intervenciu v Chorvátsku a v Bosne a Hercegovine. V auguste 1993 sa v nadväznosti na Owen – Stoltenbergov mierový plán transformovala na republiku.
Chorvátska republika Herceg-Bosna bola spolu s Chorvátskom a Bosnou a Hercegovinou signatárom Washingtonskej dohody 18. marca 1994 kde bolo dohodnuté vytvorenie Federácie Bosny a Hercegoviny ako spoločenstvo chorvátskych a bosnianskych ľudí, s cieľom neskoršej federalizácie celého štátu. Fakticky naďalej existovala aj po prijatí ústavy Federácie Bosny a Hercegoviny 30. marca 1994 a zanikla až 14. augusta 1996, keď všetky právomoci vlády Herceg-Bosny boli prevedené na vládu federácie.
Formula 1 v roku 2016

Sezóna formuly 1 v roku 2016 bol 67. ročníkom svetového šampionátu jazdcov a 57. ročníkom pohára konštruktérov. Sezóna začala 20. marca Veľkou cenou Austrálie a skončila 27. novembra Veľkou cenou Abú Zabí. Súťažilo v nej 11 tímov a 22 jazdcov. Majstrom sveta sa stal Nico Rosberg, čím prerušil sériu Lewisa Hamiltona, ktorý získal dva tituly v rade.
Zdeněk Smetana

Zdeněk Smetana (* 26. júl 1925, Praha25. február 2016, Praha) bol český animátor, scenárista a výtvarník. Pracoval v štúdiu Bratři v triku a neskôr bol režisérom v Krátkom filme Praha.
Získal cez päťdesiat ocenení na českých aj zahraničných filmových prehliadkach a festivaloch, medzi nimi bol aj Lev sv. Marka, Zlatý medveď, Cena londýnskej akadémie za najlepší film roku.
Za svoj život vytvoril mnoho postavičiek a podieľal sa na animácii obľúbených českých večerníčkov. Medzi najznámejšie z nich patria "Pohádky z mechu a kapradí" (Křemílek a Vochomůrka, Kremienok a Chocholúšik), "Rákosníček (Trsteniarik)", "Štaflík a Špagetka" a "Malá čarodějnice", "Radovanovy radovánky".
Ilustroval tiež niekoľko kníh pre deti.
Počas slávnostného zahájenia Anifilmu 2014 získal cenu za celoživotné dielo.
Škótske národné futsalové družstvo mužov

Škótske národné futsalové družstvo mužov je národné družstvo mužov, ktoré reprezentuje Škótsko v medzinárodných futsalových súťažiach a priateľských zápasoch. Funguje pod záštitou "Scottish Football Association" (SFA). Prvý medzinárodný zápas absolvovalo už v roku 1983, keď sa zúčastnilo futsalového turnaja v Taliansku. Vo februári 2017 mu patrilo vo svetovom futsalovom rebríčku 100. miesto.
Vrcholné podujatia.
Na majstrovstvách sveta FIFA sa škótske družstvo nepredstavilo ani raz, pretože sa nezúčastnilo žiadnej kvalifikácie.
Na majstrovstvá Európy UEFA sa družstvo takisto neprebojovalo. Svoju prvú kvalifikáciu absolvovalo až v roku 2015 na ME 2016. V predkvalifikačnej skupine prehralo všetky 3 zápasy, obsadilo poslednú priečku a nepostúpilo do hlavnej kvalifikácie. Rovnaké umiestnenie dosiahlo aj v nasledujúcej predkvalifikácii.
Štát a právo

Štát a právo je vedecko-teoretickým časopisom pre otázky vedy o štáte a práve, právnej histórie a jednotlivých právnych odvetví právnej praxe. Je určený predovšetkým vysokoškolským učiteľom, vedeckým pracovníkom, študentom doktorandského štúdia na právnických fakultách, ako aj širokej právnickej verejnosti pôsobiacej v právnej praxi a v štátnych a samosprávnych orgánoch.
Uverejňuje pôvodné štúdie a články z rôznych odvetví práva, eseje, informácie, diskusie, analýzy, správy z vedeckého života, recenzie a anotácie, ako aj správy k životných jubileám významných predstaviteľov vied o štáte a práve, taktiež z medzinárodných konferencií a sympózií na aktuálne vedecko-teoretické témy a podobne.
Časopis je otvorený publikáciám širokej odbornej verejnosti.
Od roku 2014 ho vydáva občianske združenie Štát a právo.
Hasdrubal Barkas

Hasdrubal Barkas (* 245 – † 207 pred Kr.) bol druhý syn vojvodcu a štátnika Kartága – Hamilkara Barkasa. Rok narodenia nie je istý. Mal dvoch bratov – staršieho Hannibala a mladšieho Magona. Všetci traja bratia sa zapojili do druhej púnskej vojny.
Správca Hispánie, boje s Rimanmi.
Keď jeho starší brat Hannibal opustil so stotisícovým vojskom Hispániu, tiahol Hasdrubal najskôr s ním. Po prekročení rieky Ebro si Hannibal uvedomil, že Hispánia potrebuje obranu a poslal tam Hasdrubala s takmer polovicou vojska. Na Hispániu plánoval rímsky vojvodca Publius Cornelius Scipio, otec slávneho Scipia Africana, útok. Scipionov otec bol však pred útokom povolaný do Talianska, aby bránil rímske územie pred Hannibalom, ktorý medzitým prekročil Alpy.
V roku 211 pred Kr. porazil a zabil v Hispánii Publia Cornelia Scipia a následne aj jeho brata Lucia. Teraz bol povolaný syn Publia Scipia, ktorý sa volal rovnako ako jeho otec. Mladému Scipiovi sa v Hispánii nečakane podarilo obsadiť a dobyť Nové Kartágo a získal tým kontrolu nad celou oporou púnskej Hispánie. Tamojším hispánskym silám velili Hannibalovi bratia Mago a Hasdrubal spolu s vojvodcom Hasdrubalom Giskonom. Hasdrubal bol už v tom čase povolaný svojím bratom Hannibalom do Talianska.
V roku 209 pred Kr. sa stretol Hasdrubal so Scipiom Africanom v bitke pri Baecule. Tam Scipio pomocou dobrej taktiky a stratégie Hasdrubala porazil, avšak ten mu s ešte veľkou časťou vojska a s niekoľkými vycvičenými vojnovými slonmi dokázal utiecť. Hasdrubal z južnej Hispánie utekal ďalej na sever.
Hasdrubal v Taliansku, porážka a smrť.
Rímsky senát si zvolil dvoch konzulov – Marka Livia a Gaia Claudia Nera, ktorí mali s vojskom zabrániť spojeniu armád Hasdrubala a Hannibala. Keby k tomu došlo, Hannibal by bol v presile a konečne by mohol zahájiť pochod na Rím. Kým Nero sa zameral na juhu Talianska na Hannibala, Livius vyrazil s vojskom do severného Talianska čeliť Hasdrubalovi. Hasdrubal vyslal posla k bratovi, aby mu oznámil miesto stretnutia. Posla však zachytili Rimania a začali konať. Hasdrubalova hispánska armáda bola v bitke pri Metaure rozprášená a sám Hasdrubal tam v roku 207 pred Kr. padol.
Fyksesund bru

Fyksesund bru je cestný visutý most premosťujúci úžinu Fyksesund pri dedine Fykse v obci Kvam v nórskom kraji Hordaland. Je tretím najstarším dodnes existujúcim cestným visutým mostom v krajine (po mostoch Mælen bru z roku 1935 a Nybrua z roku 1936).
Most bol postavený v 30. rokoch a otvorený 9. októbra 1937 nórskym korunným princom Olafom. Autorom návrhu mosta bol nórsky inžinier Olaf Stang. Po dokončení sa stal most najdlhším visutým mostom severnej Európy, čím prekonal ďalší Stangov most Vrengen bru. Celková dĺžka mosta je , dĺžka hlavného rozpätia je . Výškový rozdiel medzi úžinou Fyksesund a najvyšším bodom mostovky je .
Sluňáky

Sluňáky je prírodná pamiatka ev. č. 399 juhovýchodne od obce Rokle v okrese Chomutov pri ceste II/224. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú kremencové balvany s typickým zvetraným povrchom – jeden z nemnohých výskytov kremencov roztrúsených voľne na povrchu a plytko pod povrchom.
Telêmaco Borba

Telêmaco Borba je mesto a obec v brazílskom štáte Paraná, nachádza sa na severe štátu. Je druhým najväčším mestom v Campos Gerais, v roku 2015 malo 75 807 obyvateľov. Niekedy sa nazýva Capital do Papel, pretože výroba papiera je dôležitá pre tunajší ekonomiku.
Kallikrates z Magnézie

Kallikrates alebo Kallikratés ("Kallikrates", iný prepis: "Kallikratés") bol olympijský víťaz v behu ťažkoodencov v rokoch 344 a 340 pred Kr.
Kallikrata z Magnésie nad Maiandrom na 109. a na 110. olympijských hrách korunovali olivovými vencami za víťazstvá v behu ťažkoodencov. Beh ťažkoodencov (hoplitodromos) zaradili do olympijského programu na 65. hrách v roku 520 pred Kr.
Olympijskému víťazovi Kallikratovi dali neskôr jeho rodáci z vďaky zhotoviť sochu a vystavili ju k verejnej úcte v Olympii. Túto sochu ešte v druhom storočí videl cestovateľ Pausanias, ktorý zaznamenal, že bola dielom sochárskeho majstra Lysippa zo Sikyónu.
Lomné (rozlišovacia stránka)

Lomné môže byť:
Pražská ulica (Bratislava)

Pražská je ulica v Bratislave v mestskej časti Staré Mesto a súčasť 1. a 2. mestského okruhu. Nachádza sa medzi ulicami Brnianska a Štefánikova a tvorí ju štvorpruhová cestná komunikácia.
Nachádza sa tu Paluďaiov palác a Správa štátnych hmotných rezerv.
Mestský okruh

Mestský okruh môže byť:
Athénaios z Efezu

Athénaios ("Athénaios") bol olympijský víťaz v zápasení dorastencov v roku 352 pred Kr.
Athénaios z Efezu bol na 107. olympijských hrách v roku 352 pred Kr. korunovaný olivovým vencom za víťazstvo v zápasení dorastencov. Zápasenie dorastencov (palé paidón) zaradili do olympijského programu na 37. hrách v roku 632 pred Kr.
Athénaiovi za olympijské víťazstvo dali zhotoviť sochu, ktorú potom k verejnej úcte vztýčili v Olympii medzi sochy slávnych olympijských víťazov. Túto sochu ešte v druhom storočí videl cestovateľ Pausanias, ktorý zaznamenal, že stála pri soche sikyónskeho Sóstrata, olympijského víťaza v pankratiu. Archeológovia podstavec Athénaiovej sochy so stopami nôh a úplným nápisom objavili západne od Leónidaionu. Pôvodne stál v blízkosti Diovho chrámu. Tvar písma ukazuje na 4. stor. pred Kr.
Brnianska ulica (Bratislava)

Brnianska ulica je ulica v Bratislave, v mestskej časti Staré Mesto. Je dôležitou dopravnou tepnou, súčasťou 2. mestského okruhu. Nachádza sa medzi Lamačskou cestou a Pražskou ulicou. Je pomenovaná podľa mesta Brno, pričom v minulosti mala názov podľa staršieho pravopisu: Brnenská ulica.
Athénaios

Athénaios ("Athénaios") môže byť:
88th Academy Awards

88th Academy Awards, ľudovo 88. udeľovanie Oscarov, je ceremónia, na ktorej boli ocenené najlepšie filmy za rok 2015. Uskutočnila sa 28. februára 2016 v divadle Dolby Theatre v Hollywoode, Los Angeles, Kalifornia. Ceremoniál vysielala v USA stanica ABC. Moderátorom show bol Chris Rock.
Kyselina nitrilotrioctová

Kyselina nitrilotrioctová, skratkou NTA, je derivát kyseliny octovej, je to polykarboxylová kyselina s názvom podľa IUPAC: 2,2,2-Nitrilotriacetic acid. Je to biely kryštalický prášok. Vo vode je veľmi málo rozpustná. Využíva sa ako titračné činidlo v analytickej chémii a ako chelatačné činidlo.
Vlastnosti.
Roztoky jej solí páchnu mierne po amoniaku, NTA sa neprejavuje zápachom. Je to látka jedovatá, LD50 pre potkana je približne 1 470 mg/kg živej váhy. Vo vysokých koncentráciách je toxická pre obličky, v ešte vyšších množstvách u pokusných zvierat vyvoláva nádorové bujnenie (karcinogénita).
Využitie.
Tvorí veľmi ľahko soli, ktoré sú veľmi často využívané v praxi. NTA je účinným chelatačným činidlom (s kovmi tvorí chelátové komplexy – cheláty). Používa sa v analytickej chémii ako komplexačné činidlo, rovnako ako jej soli a kovové komplexy. Má veľké priemyselné využitie, hlavne v pracích prostriedkoch alebo ako koncentrovaný roztok. Tekuté zmäkčovadlá vody obsahujú nitrilotrioctan sodný.
Používanie NTA sa v súčasnosti obmedzuje, v kozmetike už skoro nie je využívaná, obmedzujú sa jej emisie do prírody. Vo väčšine prípravkov je nahradzovaná bezpečnejším chelatačným činidlom, kyselinou etylédiamíntetraoctovou.
Boeing 717

Boeing 717 je dvojprúdové dopravné lietadlo, vyvinuté z lietadla McDonnell Douglas DC-9 po zlúčení spoločností McDonnell Douglas a Boeing. Lietadlo má kapacitu viac ako 134 pasažierov a dolet . Prvú objednávku mala v roku 1995 spoločnosť ValuJet Airlines (neskôr AirTran Airways). Výroba bola ukončená v máji 2006 po dokončení 156 lietadiel tohto typu.
Biele plesá

Biele plesá sú skupinou deviatich plies na hlavnej osi Doliny Bielych plies vo Vysokých Tatrách. Sú ohraničené Kozím hrebeňom na západnej strane, Jahňacím štítom na severe a "Jahňacím hrbom" a Predným Kopským sedlom na východe.
Samotné názvy majú len najväčšie
Ostatné sa spoločne označujú ako
Cena Akadémie za najlepší ženský herecký výkon vo vedľajšej úlohe

Toto je zoznam držiteliek Ceny Akadémie za najlepší ženský herecký výkon vo vedľajšej úlohe.
Cena Akadémie za najlepší mužský herecký výkon vo vedľajšej úlohe

Toto je zoznam víťazov Ceny Akadémie za najlepší mužský herecký výkon vo vedľajšej úlohe.
Na loučkách II

Na loučkách II je prírodná pamiatka pri meste Výsluní v okrese Chomutov. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú biotopy sekundárnych horských a podhorských vresovísk, lúk a rašelinísk s výskytom vzácneho tetrova hoľniaka a žlny sivej.
Cieľom ochrany je zachovanie biotopov, obnovenie prirodzeného vodného režimu a ponechanie rašelinísk prirodzenému vývoju.
Na lokalite rastú napríklad kôprovník štetinolistý, kľukva močiarna, zdrojovka pobrežná, arnika horská alebo nátržnica močiarna. Vzácne sa vyskytuje tiež vstavačovec Fuchsov, vstavačovec májový, plavúnik sploštený alebo kosatec sibírsky a i. Zo živočíchov tu hniezdi pôtik kapcavý, kuvičok vrabčí a tetrov hoľniak. Početné sú populácie obojživelníkov a plazov. V určitých miestach boli nájdené vzácne druhy bezstavovcov ako včela "Nomada similis" alebo pieskárka "Andrena intermedia".
Ilešháziho palác

Ilešháziho palác (staršie "Illésházyho palác") je barokový prejazdový radový palác na Ventúrskej ulici č. 7 v Starom Meste v Bratislave.
Je to národná kultúrna pamiatka č. NKP 53/0, súpisné číslo objektu je 1266. Za kultúrnu pamiatku bol vyhlásený 23. októbra 1963. Palác vznikol začiatkom 18. storočia, zmeny sa datujú do začiatku 19. a 20 storočia. Pôdorys je 4-krídlový, uzatvorený, má 3+1 podlaží a jedno podzemné podlažie.
Péterffiho palác

Péterffiho palác je neskorobarokový, prejazdový radový mestský palác na Ventúrskej ulici č. 18 v Starom Meste v Bratislave.
Je to národná kultúrna pamiatka č. NKP 59/0, súpisné číslo je 278. Vznikol koncom 18. storočia a zmeny sa datujú do polovice 19. storočia a 80. rokov 20. storočia. Pôdorys je 4-krídlový, uzatvorený, má 4 podlažia a 1 podzemné podlažie. Za kultúrnu pamiatku bol vyhlásený 23. októbra 1963.
Čákiho palác (Hviezdoslavovo námestie)

Čákiho palác je mestský palác v Bratislave v Starom Meste na Hviezdoslavovom námestí 14.
Postavený bol v klasicistickom slohu v 2. polovici 19. storočia. Je to radová stavba, má pôdorys v tvare U, má 4 podlažia s pivnicou. Za pamiatkový objekt bol vyhlásený v roku 1985.
Coburgov palác

Coburgov palác je administratívna budova na Dostojevského rade 1 v Starom Meste v Bratislave. Je to funkcionalistická budova, postavená bola v roku 1938. Má pôdorys v tvare L, trojtraktovú dispozíciu, má 8 podlaží a pivnicu. 
Autormi stavby sú Emil Belluš, Fridrich Weinwurm a Ignác Vécsei.
Na budove sa nachádza pamätná tabuľa politika Karola Šmidkeho (1897 – 1952) vpravo od vchodu. Osadená bola 26. augusta 1964. Autorom pamätnej tabule je V. Remeň.
Osterøybrua

Osterøybrua je cestný visutý most spájajúci časť Bergenu Arna s oblasťou Kvisti v južnej časti ostrova Osterøy v nórskom kraji Hordaland. Je súčasťou cesty "Fylkesvei 566" a premosťuje fjord Sørfjorden.
Most bol postavený v 90. rokoch a otvorený 3. októbra 1997 nórskym ministrom dopravy a komunikácií Sisselom Rønbeckom. Navhrnutý bol spoločnosťou Aas-Jakobsen a finančné náklady na jeho výstavbu činili 308 mil. NOK. Bol navrhnutý tak, aby dokázal odolať aj extrémnym búrkam. Po dokončení sa s celkovou dĺžkou stal tretím najdlhším visutým mostom v krajine (po mostoch Gjemnessundbrua a Sotrabrua). Celkovo má most osem polí, dĺžka rozpätia najväčšieho z nich je . Výška hlavných pylónov je . Výškový rozdiel medzi fjordom a najvyšším bodom mostovky je . 
Most je jedným z dvoch, ktoré spájajú ostrov Osterøy s nórskou pevninou – druhým je mostom Kallestadsundet bru z roku 1985 spájajúci severnú časť ostrova.
Matematické kyvadlo

Matematické kyvadlo je matematickým modelom kyvadla. Matematické kyvadlo je hmotný bod zavesený na tenkom dokonale pevnom vlákne zanedbateľnej hmotnosti, pričom sa zanedbáva odpor vzduchu pri pohybe kyvadla i trenie v závese a gravitačné pole sa považuje za homogénne. Matematické kyvadlo je mechanický oscilátor, ktorý po dodaní počiatočnej energie voľne kmitá. Pri malých výchylkách (do ±5°) je priebeh tohto kmitania približne harmonický, možno ho vyjadriť pomocou funkcie sínus.
Matematický opis.
Na hmotný bod pôsobí len tiažová sila a ťahová sila vlákna, ktorá ho udržuje v stálej vzdialenosti od závesu. Veľkosť výslednej sily je
kde formula_2 je tiažové zrýchlenie a φ je uhol, o ktorý je vlákno vychýlené z rovnovážnej polohy.
Diferenciálna rovnica pre opis pohybu kyvadla je z 2. Newtonovho pohybového zákona 
kde formula_4 je dĺžka vlákna.
Pokiaľ je maximálna výchylka z rovnovážnej polohy formula_5 malá, možno funkciu sínus nahradiť lineárnou funkciou
Diferenciálna rovnica má preto podstatne jednoduchší tvar
Táto rovnica má partikulárne riešenie
kde formula_9 je počiatočná uhlová výchylka (predpokladáme nulovú počiatočnú rýchlosť, takže je to zároveň maximálna výchylka) a formula_10 je čas, čo je pohybová rovnica harmonického oscilátora s periódou
Periódu ovplyvňuje iba dĺžka kyvadla a tiažové zrýchlenie.
Vinařský rybník

Vinařský rybník je prírodná pamiatka ev. č. 1509 západne od obce Pětipsy v okrese Chomutov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je zachovanie trstinových a pobrežných porastov okolo Vinařského rybníka, ktoré sú významným hniezdiskom štátom chránených druhov vtáctva, rastie tu i rad chránených a ohrozených druhov rastlín.
Údlické doubí

Údlické doubí je prírodná pamiatka ev. č. 5761 asi severne od obce Údlice v okrese Chomutov. Oblasť spravuje Agentúra ochrany prírody a krajiny ČR. Chránené územie má približne elipsovitý tvar o rozmeroch asi (smer západ–východ) krát (sever–juh) a rozlohu asi . Hranice sú približne určené hranicou lesa.
Ochrana.
Hlavným dôvodom vyhlásenia chráneného územia je výskyt ohrozeného živočíšneho druhu roháča veľkého ("Lucanus cervus") a podpora jeho populácie. Okrem roháča sa tu vyskytujú ďalší zástupcovia hmyzu ako fuzáč žltoškvrnný alebo húseničiar hnedý a rastlín (ľalia zlatohlavá, prvosienka jarná, šalát dubolistý, čermeľ hrebenitý alebo ďatelina alpská).
Poloha.
Geologicky leží územie v Českom masíve. Podložie tu tvoria neogénne sedimenty zložené z pieskov, štrkov, ílov a uhoľných slojov pôvodom zo stredného až spodného miocénu. S nadmorskou výškou je Údlické doubí významným bodom geomorfologického okrsku Jirkovskej panvy. V geomorfologickom členení vyšších úrovní spadá do Krušnohorskej subprovincie, konkrétne do Podkrušnohorskej oblasti, celok Mostecká panva a podcelok Chomutovsko­‑teplická panva. Pre ňu sú charakteristické široko roztvorené údolia s miernymi svahmi a reliéf náplavových kužeľov a údolných nív. Samotné návršie je plochá nesúmerná kopa na miocénnych sedimentoch s plochým vrcholom a príkrejšími svahmi na západe a na juhu. Z pôd prevažujú kambizeme na západnom a východnom okraji doplnené vertisolmi.
Údlické doubí je prístupné po ceste III/25124 z Údlic do Otvíc, ktorá vedie po jeho východnej strane. Z nej odbočuje lesná cesta k stredu územia, kde stojí objekt vodárne. Ďalšia lesná cesta vedie pozdĺž severného okraja lesa. Na južnom okraji sa nachádza záhradkárska kolónia.
Louka vstavačů u Černýše

Louka vstavačů u Černýše je prírodná pamiatka evidenčné číslo 1506, rozkladajúca sa po ľavom brehu Hučivého potoka na severnom okraji dediny Lužný (časť obce Perštejn v okrese Chomutov). Oblasť spravuje Agentúra ochrany prírody a krajiny ČR.
Ochrana.
Predmetom ochrany je ekosystém podmáčanej lúky s hojným výskytom zvlášť chránených druhov rastlín. Vyskytuje sa tu napríklad vstavačovec májový, žltohlav európsky a v minulosti bol zaznamenaný tiež výskyt kosatca sibírskeho.
Prírodná pamiatka bola vyhlásená nariadením Okresného úradu v Chomutove zo dňa 3. januára 2000 na ploche .
Geologické pomery.
Územie prírodnej pamiatky sa nachádza na ľavej strane Hučivého potoka v nadmorskej výške . Prevládajúcimi pôdnymi typmi sú glejové pôdy dlhodobo ovplyvňované vysokou hladinou podzemnej vody.
Význam.
Louka vstavačů u Černýše je príkladom skôr hojných pichliačových lúk, podmienených každoročným kosením. Lúka sa vyznačuje veľmi hojným výskytom vstavačovca májového ("Dactylorhiza majalis"), ktorý patrí medzi české domáce druhy orchideí, čeľaď vstavačovité ("Orchidaceae"). Nápadné nachové kvetenstvá tejto ozdobnej rastliny je možné tu vo väčšom množstve obdivovať najmä v druhej polovici mája.
Nikostratos z Héraie

Nikostratos ("Nikostratos") bol olympijský víťaz v boxe dorastencov v roku 416 pred Kr.
Nikostratos, syn Xenokleida z arkádskej Héraie, bol na 91. olympijských hrách korunovaný olivovým vencom za víťazstvo v boxe dorastencov. Dorastenecký box (pygmé paidón) zaradili do olympijského programu na 41. hrách v roku 616 pred Kr.
Cestovateľ Pausanias, ktorý v druhom storočí navštívil Olympiu, po prehliadke olympijskej "Altidy" opísal dovedna 230 sôch olympijských víťazov a samozrejme si všímal len tie najvýznamnejšie. Jednou z týchto sôch bola aj socha olympionika Nikostrata, o ktorom zaznamenal: "„Za Hysmónom je umiestnený Nikostratos, syn Xenokleidov, dorastenecký účastník v zápasení z arkádskej Héraie. Pantias mu vytvoril sochu, ten, ktorý bol siedmym učeníkom sikyónskeho Aristokla, ak počítame jeho učeníkov.“"
Lužný

Lužný () je dedina, časť obce Perštejn v okrese Chomutov. Nachádza sa asi na juh od Perštejnu. V roku 2009 tu bolo evidovaných 162 adries.
Lužný leží v katastrálnom území Černýš o výmere .
Názov.
Názov dediny je odvodený z pôvodného názvu potoka, ktorý ňou preteká. Ten bol zložený z bežného slova "Bach" (potok) a výrazu "Au," ktorý pochádza zo strednohornonemeckého slova "ouwe" (mokraď, lúka, luh). V historických prameňoch sa meno dediny vyskytuje v tvaroch: w Aupachu (1612) a Aubach (1787).
História.
Prvá písomná zmienka o dedine pochádza z roku 1612.
Wernerov dom

Wernerov dom je nájomný, schodiskový a radový meštiansky dom v Starom Meste v Bratislave na Hviezdoslavovom námestí 12. Súpisné číslo je 169. Je to národná kultúrna pamiatka č. NKP 708/0.
Bol postavený v rokoch 1902 – 1903. Patril Jánovi Wernerovi, majiteľovi továrne na výrobu klavírov a pianín. Projektoval ho Ferdinand Kittler. Prízemie a mezanín domu sa používali ako výstavné a predajné priestory firmy a na horných poschodiach býval majiteľ domu a podnájomníci.
Swetlikov dom

Swetlikov dom je schodiskový, nárožný meštiansky dom v Bratislave v Starom Meste na Štefánikovej 5 a 7 pri ulici Tolstého 1 a 3 v pamiatkovej zóne, má súpisné číslo 879. Je to národná kultúrna pamiatka č. NKP 465/0, ktorá bola vyhlásená v roku 1980. 
Bol to novorenesančný bytový dom, ktorý bol postavený v rokoch 1878 – 1879. Pred rokom 1908 bol upravovaný a tiež v rokoch 1997 – 1998. Pôdorys je trojkrídlový, dispozícia je dvojtraktová, má 3 podlažia, podkrovie a pivnicu. Autormi domu boli Ferdinand Kittler a L. Gratzl, autormi prestavby pred rokom 1908 boli Pittel a Brausewetter.
Braníkov dom

Braníkov dom je klasicistický nájomný bytový dom na Konventnej ulici 14 v Starom Meste v Bratislave pri ulici Veterná v pamiatkovej zóne. Bol postavený v 19. storočí, je to národná kultúrna pamiatka NKP 86/0 vyhlásená v roku 1963. Súpisné číslo je 630. 
Má nepravidelný pôdorys, 3 podlažia a pivnicu. Autorom stavby bol Ignác Feigler.
Piattiho dom

Piattiho dom je meštiansky dom v Bratislave v Starom Meste na Medenej ulici č. 2 so súpisným číslom 90. Za kultúrnu pamiatku bol vyhlásený 22. decembra 1980.
Vznikol v roku 1860, zmeny sa datujú do roku 1883 a 2. polovice 20. storočia. Má 3 podlažia, podkrovie a pivnicu. Prevládajúci sloh je novorenesančný.
Vila lekárnika Tauschera

Tauscherova vila alebo Vila lekárnika Tauschera je vila v Bratislave na Štefánikovej ulici č. 6 v Starom Meste.
Je to národná kultúrna pamiatka vyhlásená v roku 1980. Pôvodne novorenesančná vila bola postavená v 90. rokoch 19. storočia. Pôdorys je v tvare L, má 2 podlažia a pivnicu. Autorom stavby je Alexander Feigler.
Tamilovia

Tamilovia sú etnická skupina, ktorých domovinou je oblasť juhoindického Tamilnádu a severnej oblasti Cejlónu. 
Jazykom Tamilov je tamilčina, väčšinu tvoria hinduisti, menšinu moslimovia a kresťania. Komunity Tamilov sú roztrúsené po celom svete. 88 % Tamilov sú hinduisti, 5 % tvoria moslimovia a 6 % kresťania. Väčšina kresťanov je rímskymi katolíkmi.
Protipožiarna bezpečnosť stavieb

Protipožiarna bezpečnosť stavieb alebo požiarna bezpečnosť stavieb (skratka PBS) je súbor opatrení, ktoré sa požadujú splniť pri navrhovaní, uskutočňovaní aj pri užívaní stavieb. Na Slovensku sú tieto opatrenia upravené v požiadavkách platných právnych predpisov a súvisiacich technických noriem. Súbor týchto opatrení vyplýva, okrem iného, aj zo siedmich základných požiadaviek na stavby, ktoré ustanovuje európska legislatíva t. j. z nariadenia Európskeho parlamentu a Rady č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS.
Kapitulská ulica (Bratislava)

Kapitulská ulica je ulica v Starom Meste v Bratislave.
Súčasný názov má od roku 1921 až 1926, ktorý vznikol poslovenčením starších názvov, napr. "Kapitelgasse", "Nagy Káptalan utca", "Káptalan utca" z roku 1879.
Pôvodne tvorila strategickú uličku na spôsob cvingra. Osídlenie je doložené archeologickými objavmi z mladšej doby kamennej a z obdobia Keltov.
Diaľnica smrti

Diaľnica smrti () je termín, ktorý sa používa na označenie šesťprúdovej diaľnice medzi Irakom a Kuvajtom, oficiálne známej ako Diaľnica 80. Začína v meste Kuvajt a vedie cez pohraničné mesto Safwan do Basry v Iraku. Cesta bola použitá irackými ozbrojenými divíziami na inváziu do Kuvajtu v roku 1990. Opravená bola po Vojne v Perzskom zálive a používali ju Spojené štáty a britské sily v počiatočných fázach invázie do Iraku v roku 2003.
Počas koaličnej ofenzívy OSN vo Vojne v Zálive americké a kanadské vzdušné a pozemné sily napadli ustupujúcu irackú armádu, ktorá sa pokúšala dostať z Kuvajtu v noci z 26. na 27. februára 1991, čo malo za následok zničenie stoviek vozidiel a úmrtie množstva okupantov. Americké útoky proti irackým konvojom boli v skutočnosti vykonané na dvoch miestach. 1400 až 2000 vozidiel bolo zasiahnutých alebo opustených na diaľnici 80 severne od Al Džahra (skutočná "Diaľnica smrti"). Viac ako sto vozidiel bolo zničených na menej známej diaľnici 8, ktorá vedie do hlavnej juhoirackej vojenskej pevnosti Basra.
Zábery devastácie na ceste sú jedny z najznámejších obrazov vojny a predpokladá sa, že boli rozhodujúcim faktorom pri rozhodovaní prezidenta Georgea H. W. Busha o vyhlásení prímeria na nasledujúci deň. Mnoho irackých síl však úspešne utieklo cez rieku Eufrat a Obranná spravodajská služba Spojených štátov odhadovala, že 70 000 až 80 000 vojakov z porazených divízií v Kuvajte mohlo utiecť do Basry a vyhnúť sa tak zajatiu.
Julius Hibbert

Julius Hibbert je fiktívna postava zo seriálu Simpsonovci. Jeho manželka sa volá Bernice Hibbert a majú spolu tri deti. Prvýkrát sa Julius objavil v epizóde Ďábelský Bart, v druhej sérii. Vždy sa smeje na konci akejkoľvek vety, ktorú povie. Je oveľa lepší lekár ako Dr. Nick Riviera. V anglickom znení ho dabuje Harry Shearer, v českom Bohuslav Kalva.
NGC 7052

NGC 7052 je galaxia v súhvezdí Líška, ktorú objavil britsko-nemecký astronóm William Herschel 10. septembra 1784.
Jej zdanlivá hviezdna veľkosť je 13,4.
Jelena Iľjinična Podkaminská

Jelena Iľjinična Podkaminská (; * 10. apríl 1979, Moskva) je ruská televízna a divadelná herečka. Svoju umeleckú kariéru začala v roku 2002.
Askøybrua

Askøybrua je cestný visutý most spájajúci oblasť Kjøkkelvik v časti Bergenu Laksevåg a južnú časť ostrova Askøy v rovnomennej obci v nórskom kraji Hordaland. Je súčasťou cesty "Fylkesvei 562" a premosťuje fjord Byfjorden.
Celková dĺžka mosta je a šírka mostovky je , z toho 2 jazdné pruhy majú šírku a šírka pruhu pre cyklistov a chodcov je . Celkovo má most 7 polí, hlavné sa s dĺžkou rozpätia stalo po dokončení najdlhším v krajine a bolo ním do roku 2013, kedy bol dokončený most Hardangerbrua. Výška mostovky nad hladinou fjordu je a výška hlavných pylónov je .
História.
Prvé plány na výmenu tunajšieho trajektu za most boli navrhnuté už v 60. rokoch ako súčasť projektu na prepojenie Bergenu, Laksevågu, Sotry a Askøyu, v rámci ktorého bol postavený aj most Sotrabrua. V roku 1970 vznikla spoločnosť "Askøybrua AS", ktorá mala zabezpečiť financie na výstavbu mosta, ale plánované náklady boli príliš vysoké na to, aby boli pokryté len z mýta. Kvôli tomu a nedostatku diaľnic v západnej časti Bergenu bola výstavba mosta odložená. Výstavba sa nakoniec začala 24. apríla 1989 a ukončená bola o tri roky neskôr. Most bol otvorený 12. decembra 1992 a po dokončení bol jedným z najdlhších mostov v krajine. Finančné náklady na výstavbu mosta zaobstarané vyberaním poplatkov za použitie trajektu medzi rokom 1984 a dokončením mosta činili 400 mil. NOK. 
Do 18. novembra 2006 bolo na moste vyberané mýto.
Aristokles

Aristokles alebo Aristoklés ("Aristokles", iný prepis: "Aristoklés") môže byť:
Zoznam chránených území v okrese Hradec Králové

Toto je zoznam chránených území v okrese Hradec Králové aktuálny k januáru 2016, v ktorom sú uvedené chránené územia v oblasti okresu Hradec Králové.
Tie územia, ktoré status postupne z rôznych dôvodov stratili, boli odtiaľ vyradené a sú v uvedené druhej tabuľke.
Černá stráň (prírodná pamiatka, okres Hradec Králové)

Černá stráň je prírodná pamiatka ev. č. 2450 neďaleko obce Hradec Králové v okrese Hradec Králové. Oblasť spravuje Agentúra ochrany prírody a krajiny ČR.
Ochrana.
Predmetom ochrany je zmiešaný porast dubu, buku, lipy a hrabu s teplomilnou kvetenou.
Černá stráň

Černá stráň môže byť:
Zelená ulica (Bratislava)

Zelená je ulica v Bratislave v Starom Meste, ktorá patrí medzi stredoveké uličky vnútorného mesta.
Pomenovanie dostala podľa tzv. zeleného domu, ktorý sa používal ako miesto zasadania snemov, na usporadúvanie divadelných hier a boli tu mestské vínne pivnice na uskladnenie deviatkového vína.
Ulica spájala trh na dnešnom Hlavnom námestí so stredovekou obchodnou alebo Jantárovou cestou, dnes s Ventúrskou ulicou.
Biela ulica (Bratislava)

Biela ulica je ulica v Bratislave, v mestskej časti Staré Mesto. Je pomenovaná podľa bieleho náteru domov, ktoré boli prekreslené ornamentami. Pôvodne sa predpokladalo, že pomenovanie mala podľa bratislavského mešťana. V období socializmu, do 1. apríla 1991 mala názov Wolkrova ulica, poľa českého spisovateľa Jiřího Wolkra (1900 – 1924).
Ulica vznikla na prelome 15. a 16. storočia ako spojnica medzi stredovekou Jantárovou cestou a vtedajším trhom, dnes Michalskou ulicou. V roku 1880 mala 6 domov. Na ulici bývali obuvníci, zámočníci a volení mešťania, predávali sa tu sedlárske, hodinárske, farbiarske, chemické, kusové a metrážne výrobky. Dnes sa tu nachádza viacero reštaurácií, napr. U kráľa Mateja.
Zaklínač I. Posledné želanie

Zaklínač I. Posledné želanie je prvá poviedková kniha Andrzeja Sapkowského. Opisuje príbehy zaklínača Geralta z Rivie, nájomného zabijaka príšer. Kniha má sedem hlavných príbehov.
Kniha bola preložená do viac ako dvadsať jazykov, vrátane slovenčiny. V poľštine vyšla v roku 2011 aj ako audiokniha.
postavy: Geralt z Rivie, Ciri, Yennefer, Triss Merigold.
Rasy: Zaklínači, Ľudia, Elfovia, Trpaslíci, Gnómovia,
Prepoštská ulica

Prepoštská je ulica v Bratislave, v mestskej časti Staré Mesto. 
Najstaršia písomná zmienka je o dláždení ulice v roku 1754, v roku 1786 sa spomína kníhtlačiareň Patzkó, v roku 1788 studňa a vodovodné potrubie, v roku 1807 kanalizácia.
V roku 1840 mala ulica 6 domov, v roku 1880 14 domov.
Francis Rossi

Francis Rossi (rodným menom Francis Dominic Nicholas Michael Rossi; * 29. máj 1949, Londýn) je britský gitarista a spevák, zakladajúci člen skupiny Status Quo a dnes už jediný člen, ktorý v kapele pôsobí od jej vzniku v roku 1962. V skupine hrá sólovú gitaru a spieva. V roku 1996 vyšiel jeho prvý sólový album s názvom "King of the Doghouse", album mal malý úspech. 3. mája 2010 vyšlo jeho dlho očakávaný druhý sólový album. Album sa volá "One Step at a Time" a okrem nových skladieb sa na ňom objavila aj znovunahraná skladba „Caroline“ od Status Quo z roku 1973. 14. marca 2011 vydal koncertný album "Live at St. Luke’s London", ktoré vyšlo okrem CD aj na DVD a Blu-Ray. Podieľal sa tiež na albume Grahama Bonnet "Line-Up" z roku 1981 alebo na albume "Rhino’s Revenge" z roku 2000 od Rhino Edwardsa, tiež člena Status Quo.
Zaujímavosti.
V roku 2009 si nechal ostrihať vlasy, ktoré neskôr dal do súťaže časopisu "The Sun" a vyhral ich fanúšik Sharon Littleton. Od roku 2010 má titul OBE, ktorý získal v rovnaký rok, kedy ho získal jeho spoluhráč Rick Parfitt.
Captain Beyond

Captain Beyond bola americká rocková kapela, ktorá vznikla v Los Angeles v Kalifornii v roku 1971.
História.
Pôvodný členovia boli spevák Rod Evans, gitarista Larry "Rhino" Reinhardt, basgitarista Lee Dorman a bubeník Bobby Caldwell.
Barry Hay

Barry Hay (rodným menom Barry Andrew Hay; * 16. august 1948, Faizabad, India) je holandský spevák, gitarista a flautista. Narodil sa v Indii, keď mal osem rokov, presťahoval sa s rodičmi do Holandska. Pôvodne žil v Amsterdame, odkiaľ sa neskôr presťahoval do Haagu. V roku 1967 potrebovala skupina Golden Earring náhradu za Fransa Krassenburgera, Hay miesto prijal a v skupine hrá dodnes. Hay je tiež autorom obalov k niekoľkým albumom skupiny. Podieľal sa tiež na skladbe „Sail Away To Avalon“ z albumu "The Final Experiment" skupiny Ayreon.
Doug Ingle

Doug Ingle (rodným menom Douglas Lloyd Ingle; * 9. september 1948, Omaha, Nebraska, USA† 24. máj 2024) bol zakladajúci člen, klávesista, spevák a hlavný skladateľ skupiny Iron Butterfly. Na začiatku 70. rokov 20. storočia skupinu opustil a prešiel do popovej skupiny Stark Naked and the Car Thieves.
Biografia.
Jeho otec Lloyd bol organista v kostole a práve on ho zasvätil do hudby už v mladosti. Pre skupinu Iron Butterfly napísal najväčší hit „In-A-Gadda-Da-Vida“.
Sítovka

Sítovka je prírodná pamiatka ev. č. 386 neďaleko mesta Hradec Králové v okrese Hradec Králové. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je zachovanie pôvodného lesného zmiešaného porastu.
Danny Weis

Danny Weis (* 28. september 1948, Huntington Park, Kalifornia) je americký rockový gitarista.
Bol zakladajúcim členom Iron Butterfly a objavil sa na prvom singli kapely s názvom „Do not Look Down on Me“, ich druhom singli „Possession“ a ich debutovom albume "Heavy". Pred odchodom sa pripojil k skupine Rhinoceros.
Weiss žije v Toronte, kde pracuje ako nezávislý hudobník, často hrá s R &amp; B kapelou The Lincolns.
Mike Pinera

Mike Pinera (* 29. september 1948, Tampa, Florida – † 20. november 2024) bol americký rockový gitarista, ktorý začal profesionálne hrať v neskorých osemdesiatych rokoch so skupinou Blues Image. Po rozpade tejto skupiny sa pripojil k Iron Butterfly a neskôr založil skupinu Ramatam. Pinera bol potom jedným zo zakladajúcich členov kapely The New Cactus Band, predtým známej ako Cactus. Bol tiež gitarista Alice Coopera od roku 1980 do 1983.
Katetrizácia močového mechúra

Cievkovanie (katetrizácia) je zavedenie sterilného močového katétra močovou rúrou do močového mechúra. Močový katéter je latexová alebo silikónová hadička, ktorá sa zavádza len v nevyhnutnom prípade, pretože cievkovanie je spojené s rizikom infekcie močových ciest, močového mechúra prípadne obličiek.
Cieľom cievkovania je:
Druhy močových katétrov.
Močové katétre sú pomenované podľa autorov, ktorí ich ako prví použili. Ich priemer a obvod sa určuje podľa Charriérovej stupnice (°Ch). Táto stupnica je delená na 1/3 mm; tzn. priemer katétra Ch 18 je 6 mm. Čísla sú uvedené na konci katétra. Najčastejšie sa používajú močové katétre 18 – 24 °Ch. Čím vyššie je číslo, tým je väčší priemer močového katétra. Močové cievky sú dlhé 33 – .
Jerry Penrod

Jerry „The Bear“ Penrod (* 25. september 1946 San Diego, Kalifornia, USA) je americký basgitarista.
V roku 1966 sa stal členom skupiny Iron Butterfly, s ktorou nahral v októbri 1967 jej prvý album nazvaný "Heavy". Na albume hrá na basgitaru a v skladbe „Look for the Sun“ spieva hlavné vokály. Ešte pred jeho vydaním v januári 1968 ho v skupine nahradil Lee Dorman. Koncom roku 1967 prešiel do skupiny Rhinoceros, v ktorej pôsobil aj jeho spoluhráč z Iron Butterfly, gitarista Danny Weis. Penrod však skupinu opustil krátko po vydaní prvého albumu "Rhinoceros".
Erik Brann

Erik Brann (* 11. august 1950, Pekin, Illinois† 25. júl 2003, Los Angeles, Kalifornia) bol americký rockový gitarista, najviac známy ako člen skupiny Iron Butterfly, do ktorej prišiel vo svojich sedemnástich rokoch a nahral s ňou jej najznámejšie album "In-A-Gadda-Da-Vida".
Kariéra.
Jeho prvá skupina sa volala "The Paper Fortress", ale nič s touto skupinou nevydal, žiadny singel ani album. Keď v roku 1967 zháňala skupina Iron Butterfly gitaristu, mali veľký výber. Približne štyridsať gitaristov prišlo na výberové konanie, ale len Erik Braunn sa stal gitaristom skupiny. So skupinou odohral veľa koncertov a stretol sa tak s najväčšími hudobníkmi tej doby, napríklad so skupinou Cream alebo Jimi Hendrixom. Podieľal sa na všetkých štúdiových albumoch Iron Butterfly okrem albumu "Metamorphosis". Po prvom odchode z Iron Butterfly prešiel k skupine "Flintwhistle", s ktorou nič nevydal, pretože sa v roku 1974 znovu k Iron Butterfly vrátil a vydal s nimi dva albumy. Zo skupiny v roku 1976 odišiel a začal sa venovať sólovej kariére. V roku 2003 zomrel na infarkt.
Keith Ellis

Keith Ellis (* 19. marec 1946, Matlock, Anglicko† 12. december 1978, Darmstadt, Nemecko) bol anglický basgitarista.
Kariéra.
V šesťdesiatych rokoch pôsobil v beatovej skupine The Koobas. V rokoch 1968 až 1969 bol členom skupiny Van der Graaf Generator a neskôr krátko hral v kapele Juicy Lucy. V rokoch 1975 až 1977 bol členom skupiny Boxer. V roku 1978 sa stal členom skupiny Iron Butterfly, s ktorou odohral turné po Nemecku. Zomrel počas tohto turné v meste Darmstadt vo veku tridsiatich dvoch rokov. Hudobník Peter Hammill, člen skupiny Van der Graaf Generator, mu venoval pieseň „Not for Keith“ zo svojho albumu "pH7".
Podjazd (Bratislava)

Podjazd je spojovacia ulička medzi Michalskou a Ventúrskou na jednej strane a Klariskou ulicou na druhej strane v Bratislave v Starom Meste.
Medná krava

Medná krava, tiež medová krava () je druh včelieho úľa pre bio chov včely medonosnej.
Od najbežnejšieho Langstrothovho úľa, sa líši tým, že sa do mednej kravy nevkladajú medzisteny. Včely v mednej krave stavajú dielo neusporiadane a náhodne. Pre vnesenie aspoň minimálneho poriadku do stavby včelieho diela je možné na hornú hranu vnútorného priestoru mednej kravy umiestniť lúčky s hranami, ktoré nútia včely začať stavbu diela práve na nich. Medná krava nevyužíva klasické rámčeky a tak jej rozmery nie sú normalizované. Príkladom je ozdobný úľ pôvodne určený pre chov včiel na plástoch, neskôr vnútorne prestavaný na malú mednú kravu. Existujú však odporúčania pre stavbu, napr. Úľ podľa Dennisa Murrella. Tento úľ je vhodný najmä v miestach, kde nie je prioritou získanie včelárskych produktov, ale opeľovanie ovocných stromov v záhradách a sadoch.
Farská ulica (Bratislava)

Farská ulica je ulica v Bratislave, v mestskej časti Staré Mesto. 
Vznikla výstavbou kláštora cistercitiek v prvej polovici 13. storočia, pomenovaná bola však až v 18. storočí. V roku 1880 mala tri domy a názov Nová ulička ("Neugassel"). Neskôr bola premenovaná na "Pfarrgasse", "Plébánia utca".
Nachádza sa tu rímskokatolícky farský úrad pri Katedrále svätého Martina, kostol a kláštor klarisiek, domy kanonikov bratislavskej kapituly a dómskeho farára.
Klobučnícka ulica (Bratislava)

Klobučnícka ulica je ulica v Bratislave, v mestskej časti Staré Mesto. Spája Primaciálne námestie a Námestie SNP.
Vznikla koncom 18. storočia po prerazení mestských hradieb a asanovaní budov postavených pri hradbách, ktoré uzatvárali Primaciálne námestie od Nedbalovej ulice po Námestie SNP. Rovnaký názov mala dnešná Nedbalova, až koncom 18. storočia sa začalo pre dnešnú Nedbalovu používať označenie "Veľká Klobučnícka".
Od roku 1890 tu bola škola, v roku 1910 stará tržnica, v roku 1930 tu boli postavené mestské domy, v roku 1937 tu bola zriadená regulačná zastavovacia úprava.
Kostolná ulica (Bratislava)

Kostolná ulica je ulica v Bratislave, v mestskej časti Staré Mesto.
Spája Primaciálne a Hlavné námestie.
Nachádza sa tu jezuitský kostol a kláštor z roku 1637, a stará radnica. Pôvodne mala toto pomenovanie dnešná Kapitulská ulica, po výstavbe jezuitského kostola svätého Spasiteľa bola pomenovaná táto ulica medzi radnicou a kostolom ako Kostolná, neskôr ako Radničná.